Na temelju članka 13. stavka 8. Zakona o zaštiti od požara („Narodne novine“ broj 92/10, 114/22) i članka 32. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15-pročišćeni tekst, 39/15 i 7/18, 6/21, 23/21 i 36/23), Općinsko vijeće Općine Matulji je na sjednici održanoj dana 17.ožujka 2025. godine donijelo je

**Z A K LJ U Č A K**

I.

Usvaja se Izvješće o stanju zaštite od požara za područje Općine Matulji za 2024. godinu**.**

II.

Izvješće o stanju zaštite od požara za područje Općine Matulji za 2024. godinu čini sastavni dio ovog Zaključka.

KLASA:024-04/24-02/3

URBROJ:2170-27-01/1-25-2

Matulji, 17.03.2025.

OPĆINSKO VIJEĆE OPĆINE MATULJI

PREDSJEDNICA

Iva Letina v.r.

|  |  |  |
| --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  |
| http://matulji.hr/pocetna/wp-content/uploads/2014/01/logo_opcina_matulji.png | **O OPĆINA MATULJI**  **OPĆINSKI NAČELNIK** | | |

**IZVJEŠĆE O STANJU ZAŠTITE OD POŽARA ZA PODRUČJE**

**OPĆINE MATULJI ZA 2024. GODINU**

**I . UVOD**

Zaštita od požara uređena je Zakonom o zaštiti od požara ("Narodne novine", broj 92/10. i 114/22) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara.

Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave.

Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. Zakona, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije. Sukladno članku 13. stavak 8. Zakona, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

**2. ORGANIZACIJA VATROGASTVA**

Prema Zakonu o vatrogastvu („Narodne novine“, broj 125/19, 114/22), na području općine Matulji neposrednu vatrogasnu djelatnost provodi Javna vatrogasna postrojba Opatija i Dobrovoljno vatrogasno društvo "Kras" Šapjane. U slučaju potrebe, pozivaju se i ostala vatrogasna društva na Liburniji (Opatija, "Sisol" Mošćenička Draga, Lovran i Učka).

**2.1. Vatrogasne snage i oprema**

**a) Javna vatrogasna postrojba Opatija** smještena je u Ulici svetog Florijana broj 6, Opatija, na dvije etaže Vatrogasnog doma, te dijelom u dograđenim garažama do Vatrogasnog doma. Područje djelovanja JVP Opatija je Grad Opatija, te područje Općina Lovran, Matulji i Mošćenička Draga (područje Liburnije). Zemljopisno gledano, proteže se od sjeveroistočnih padina Učke, od vrha pa sve do mora. Područje djelovanja graniči s gradovima Rijekom i Kastvom te općinom Klana, Istarskom županijom i Republikom Slovenijom. Sveukupno područje na kojem djeluje iznosi 310,96 km2 , a uz stalno stanovništvo koje pokriva, broj ljudi višestruko raste tijekom ljetnih mjeseci.

Temeljem Odluke o osnivanju javne ustanove Javna vatrogasna postrojba Opatija (pročišćen tekst) koja je stupila na snagu 01. prosinca 2020.g. Javna vatrogasna postrojba Opatija glavna je i operativna vatrogasna postrojba za cijelo područje Liburnije – osnivača postrojbe: Grad Opatija, Općine Matulji, Lovran, i Mošćenička Draga i kao takva ima odgovornost zaštite od požara na područjima svih jedinica lokalne samouprave, osnivača ustanove.

Prema navedenom JVP Opatija središnja je vatrogasna postrojba za područje Liburnije, Grada Opatije, Općine Matulji, Lovran i Mošćenička Draga.

Na osnovi ažuriranih Procjena i planova zaštite od požara Javna vatrogasna postrojba Opatija je postrojba "Vrste 3", što znači da je dimenzionirana za istodobno gašenje dva požara.

U Javnoj vatrogasnoj postrojbi Opatija rad je organiziran u četiri smjene/turnusa po rasporedu 12-24; 12-48. Ovakvim načinom organizacije radnog vremena, za izlazak na intervenciju je u svako doba, tijekom dana i noći, osiguran najkraći mogući tok izlaska na intervenciju od trenutka zaprimanja dojave.

U Javnoj vatrogasnoj postrojbi Opatija trenutno je zaposleno ukupno 40 profesionalnih vatrogasaca, od čega je 36 operativnih vatrogasaca organizirano u cjelodnevnom režimu rada u turnusima, ne uključujući zapovjednika, zamjenika zapovjednika, pomoćnika zapovjednika za preventivu i pomoćnika zapovjednika za operativu i tehniku, koji također u slučaju potrebe aktivno učestvuju na intervencijama. Svoju spremnost osiguravaju provođenjem redovitog uvježbavanja i osposobljavanja prema Planu rada, kao i održavanjem tehničke ispravnosti vozila i opreme za intervencije.

JVP Opatija koristi slijedeća vatrogasna vozila:

|  |  |  |  |  |  |
| --- | --- | --- | --- | --- | --- |
| **Rbr** | **Reg. oznaka** | **Int. br.** | **Vozilo** | **Kategorizacija** | **Namjena** |
| 1. | RI703JD | OP-1 | MAN 14.280 | Navalno vozilo | Gašenje |
| 2. | RI792PU | OP-2 | Mercedes Atego 1528 | Navalno vozilo | Gašenje |
| 3. | RI832RI | OP-3 | Bremach 60 Xtreme | Malo navalno vozilo | Gašenje |
| 4. | RI139TL | OP-4 | Lada 4x4 | Prijevoz osoba i opreme | Terensko |
| 5. | RI801LM | OP-5 | Mazda | Prijevoz osoba i opreme | Terensko |
| 6. | RI9523U | OP-6 | Peugeot Rifter | Prijevoz osoba i opreme | Putničko |
| 7. | RI 708SF | OP-7 | Peugeot Partner | Zapovjedno | Putničko |
| 8. | RI124ON | OP-8 | Mercedes Unimog | Veliko šumsko vozilo | Gašenje |
| 9. | RI782PU | OP-9 | Mercedes Atego 1528 | Tehničko vozilo | Tehničko |
| 10. | RI3193F | OP-10 | Renault, autocisterna | Autocisterna | Prijevoz |
| 11. | RI7261K | OP-11 | Iveco Daily 4x4 | Srednje šumsko vozilo | Gašenje |
| 12. | RI612SJ | OP-12 | Iveco Eurocargo cisterna | Autocisterna | Prijevoz |
| 13. | RI484VZ | OP-14 | Ford Ranger | Malo šumsko vozilo | Terensko |
| 14. | RI5754C | OP-15 | Peugeot Boxer, kombi | Malo tehničko vozilo | Tehničko |

**b) Dobrovoljno vatrogasno društvo** **"Kras" Šapjane** je središnje vatrogasno društvo i broji najmanje dvadeset dobrovoljnih operativnih osposobljenih vatrogasaca, kojemu je područje djelovanja područje Općine Matulji i područje Liburnije te područje Županije PGŽ. Osnovne zadaće društva odnose se na sudjelovanje u provedbi preventivnih mjera zaštite od požara i eksplozija, gašenje požara otvorenog prostora, gašenje manjih požara građevinskih objekata, umreženo djelovanje, te pružanje tehničke pomoći Javnoj vatrogasnoj postrojbi Opatija, pri intervencijama gašenja požara ili nezgodama i opasnim situacijama, obavljanje i drugih poslova u nesrećama, ekološkim i inim nesrećama, a provodi se na kopnu, moru, jezerima i rijekama. Tijekom provedbe Plana operativne provedbe Programa aktivnosti u provedbi posebnih mjera zaštite od požara od interesa za RH u 2024. godini za Općinu Matulji, DVD "Kras" Šapjane u ljetnoj sezoni od 01. lipnja do 30. rujna je imalo preko PVZ Liburnije dva zaposlena sezonska vatrogasca. Ophodnje terena vršile su se tijekom velike, vrlo velike i umjerene opasnosti od požara te po zapovjedi nadležnog zapovjednika i prema zapovjedi nadležnog rukovoditelja JVP. Ophodnje terena vršene su se na relaciji Šapjane-Rupa-Permani-Mune-Brešca-Permani, Rupa-Pasjak-Šapjane- Šumska cesta Mune-Pasjak-Mune, a po potrebi i po drugim dijelovima Liburnije. Prema planu društva održale su se vježbe za operativne članove. Slijedom navedenog može se istaknuti da su vatrogasne snage uspješno obavile sve zadaće koje su proizašle temeljem operativnih aktivnosti, pravnih akata, zakonskih odredbi što je nepovratno rezultiralo dobrim stanjem protupožarne zaštite na području općine Matulji u 2024. godini.

DVD "Kras" Šapjane koristi slijedeća vatrogasna vozila:

|  |  |  |  |  |  |
| --- | --- | --- | --- | --- | --- |
| **Pozivni znak**  **Reg. oznaka** | **Namjena**  **vozila** | **Marka**  **vozila** | **Posada** | **Kapacitet pumpe** | **Sredstva za gašenje** |
| **Kras 1**  RI-401 OS | Malo šumsko terensko za gašenje | Mazda 4 x 4  B 2500 | 1 + 4 | VT 25 l/min | voda 200 lit. |
| **Kras 2**  RI-214 RP | Šumsko  za gašenje | Bremach | 1+4 | ST 12/10  VT 22/30 | voda 1100 lit. |
| **Kras 3**  RI-2334 K  **Odjeljenje Mune** | Navalno  za gašenje | Steyr | 2+4 | 16/8 | voda 2000 lit. |
| **Kras 4**  RI-5038 C  **Odjeljenje Mune** | Malo šumsko terensko za gašenje | Nissan Pick up  4x4 | 1+4 | VT 25 l /min | voda 200 lit. |
| **Kras 5**  RI-9471K | Autocisterna | Volvo 4x4 | 1+3 | ST 30/10 | voda 5000lit  pjena 100lit |
| **Kras 7**  RI-639 SP | Putničko za prijevoz vatrogasaca | Peugeot Boxer | 1 + 8 |  |  |
| **Kras 8**  RI-287 VT | Terensko za prijevoz vatrogasaca | Land Rover | 1+6 |  |  |

**2.2 Preventivno djelovanje**

Jedan od važnih dijelova pripremnih radnji zacrtanih u Programu aktivnosti u provedbi posebnih mjera zaštite od požara je preventiva. Preventivna djelovanja uz zapovjedništvom Područne vatrogasne zajednice Liburnije i Javne vatrogasne postrojbe Opatija vrše se glede pripremnih radnji te poduzimanja određenih aktivnosti zajedno s Hrvatskim šumama - Šumarija Opatija-Matulji, Parkom prirode Učka te JLS, stožerima CZ i Policijskom postajom Opatija.

Nastavljene su aktivnosti Javne ustanove ''Park prirode Učka'', za sezonu povećane opasnosti od nastanka požara otvorenog prostora u 2024. godini, uz svezi pripreme sezone, planiranja, te provedbe mjera provedeno je sljedeće:

- Izrađen je Plan motrenja, čuvanja i ophodnje za područje Parka prirode Učka za 2024. godinu, koji je dostavljen svim sudionicima sukladno Programu aktivnosti Vlade RH za PPZ 2024 i rokovima.

- U ljetnih mjesecima organizirano je svakodnevno patroliranje područjem Parka prirode, a pojačan nadzor vršio se u danima velike i vrlo velike opasnosti od požara.

- Osmatranje područja Parka prirode Učka, ali i šireg područja s vrha Vojak – tijekom sezone pojačano se osmatralo termalnom protupožarnom kamerom od strane djelatnika Parka. Upravljanje termalnom kamerom u sezoni provodile su i JVP Opatija, JVP Labin, JVP Pazin.

- Za potrebe gašenja većih požara, Javna ustanova PP Učka omogućila je korištenje vode iz spremnika profesionalnim vatrogasnim jedinicama na lokacijama Podmaj, Rovozno, te na hranilištu za supove. Spremnici za vodu imaju vanjski pristup.

Karakteristike i pozicije spremnika:

o CISTERNA u sklopu kuće Podmaj

- Vanjski pristup na krovu, kapaciteta cca 20 m3

- HTRS96 (318874 E, 5015610 N)

o CISTERNA u sklopu kuće Rovozna

- Vanjski pristup na krovu, kapaciteta cca 20 m3

- HTRS96 (320466 E, 5009062 N)

o CISTERNA u sklopu Hranilišta

- Vanjski pristup unutar ograde, kapaciteta cca 17 m3

- HTRS96 (319715 E, 5013022 N)

- Javna ustanova PP Učka na navedenim objektima omogućila je korištenje objekta za održavanje kriznih stožera u akcijama gašenja požara.

U cilju ranog uočavanja i početka gašenja požara nastalih na otvorenom prostoru sezonski vatrogasci DVD-a Opatija, Lovran, "Kras" Šapjane, "Sisol" M. Draga, kao i dežurni članovi DVD-a Učka vršili su protupožarne ophodnje u periodu indeksa „Velika", „Vrlo velika" i „Umjerena“ opasnost na području djelovanja društva. Ophodnje su se odrađivale temeljem Plana motrenja čuvanja i ophodnje otvorenog prostora za Grad Opatiju, Općine Lovran, Matulji, Mošćenička Draga i uz koordinaciju Javne vatrogasne postrojbe Opatija.

Tako su pravci kretanja ophodnji DVD-a "Kras" Šapjane bili na relaciji Šapjane-Rupa-Permani-Mune-Brešca-Permani, Rupa-Pasjak-Šapjane- Šumska cesta Mune-Pasjak-Mune, a po potrebi i ostali dijelovi Liburnije.

**3. VATROGASNE INTERVENCIJE**

U razdoblju od 01. siječnja do 31. prosinca 2024. godine Javna vatrogasna postrojba Opatija imala je ukupno 423 intervencije, koje u usporedbi s 2023. godinom (574 intervencija) predstavljaju smanjenje od 26.3% ili 151 intervencije manje u odnosu na rekordnu 2023. godinu, no to je još uvijek veći broj intervencija za 11% u odnosu na desetogodišnji prosjek. Od toga najveći broj intervencija ostvaren je u srpnju (48) i rujnu (47), a najmanji broj intervencija ostvaren je u mjesecu studenom (23). Sagledavajući područje Općine Matulji, u 2024. godini je zabilježeno 129 intervencije što iznosi 30,5 % od ukupnog godišnjeg broja vatrogasnih intervencija JVP Opatija.

Iz analize predmetnih požara otvorenog prostora, dio požara i dalje se odnosi na neprijavljivanje spaljivanja biljnog otpada koji se nažalost miješa s kućnim i građevinskim otpadom te se potom spaljuje i to je loša navika građanstva koju je potrebno sustavno mijenjati iz više razloga. Osnovni razlog je smanjenje potencijalno opasnih radnji koje uzrokuju požare, zatim zaštita prirode kroz smanjenje emisije stakleničkih plinova te smanjenje emisije štetnih produkata koji nastaju prilikom spaljivanja otpada, poglavito umjetnih materijala. I dalje je potrebno težiti za što boljom komunikacijom vatrogasnih struktura s javnošću kako bi se povisila svijest o štetnosti ovakvog načina zbrinjavanja otpada te ukazalo na mogućnost alternativnih načina zbrinjavanja otpada. Određeni broj neodgovornih pojedinaca koji usprkos zabrani vrše spaljivanje biljnog i djela mješovitog otpada u vrijeme kada je zabrana na snazi te se promišljaju načini kako u suradnji s drugim institucijama učinkovito suzbiti ovakvo ponašanje.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Mjesec** | **Požar otvorenog prostora** | **Požar prijevoznog sredstva** | **Požar na/u objektu** | **Tehnička na/u objektu** | **Tehnička na otvorenom** | **Tehnička u prometu** | **Tehnička - spašavanje ljudi** | **Tehnička - spašavanje životinja** | **Izvid** |
| Siječanj | 5 |  | 6 | 8 | 4 | 1 | 2 | 1 | 4 |
| Veljača | 5 |  | 7 | 9 | 6 | 1 | 5 |  | 2 |
| Ožujak | 7 | 1 |  | 5 | 5 | 1 | 5 | 1 | 7 |
| Travanj | 3 | 2 | 3 | 5 | 8 |  | 3 |  | 10 |
| Svibanj | 7 |  | 1 | 1 | 9 |  | 2 | 5 | 6 |
| Lipanj | 8 | 1 | 1 | 2 | 6 | 2 | 1 | 11 | 6 |
| Srpanj | 2 | 1 | 2 | 15 | 14 |  | 6 | 4 | 4 |
| Kolovoz | 3 | 3 | 2 | 4 | 13 |  | 4 |  | 4 |
| Rujan | 8 | 3 |  | 8 | 6 | 1 | 16 | 3 | 2 |
| Listopad | 3 | 3 | 3 | 10 | 5 | 3 | 6 |  | 1 |
| Studeni | 4 |  | 1 | 6 | 2 | 1 | 4 |  | 5 |
| Prosinac | 5 |  | 5 | 8 | 13 |  | 2 | 1 | 3 |
| **Ukupno:** | **60** | **14** | **31** | **81** | **91** | **10** | **56** | **26** | **54** |
| **423** | | | | | | | | |

***Tablica 1.*** *Intervencije JVP Opatija, mjesečno, po vrstama, od 1. siječnja do 31. prosinca 2024.*

|  |  |  |  |  |  |  |
| --- | --- | --- | --- | --- | --- | --- |
| 2024. | MJESEC | LIPANJ | SRPANJ | KOLOVOZ | RUJAN | UKUPNO |
| **INDEKS OPASNOSTI** | VRLO MALA | 13 |  |  | 17 | 30 |
| MALA | 13 | 8 | 2 | 9 | 32 |
| UMJERENA | 4 | 18 | 13 |  | 35 |
| VELIKA |  | 5 | 13 | 4 | 22 |
| **VRLO VELIKA** |  |  | 3 |  | 3 |

***Tablica 2. Indeks opasnosti od izbijanja požara otvorenog prostora na prostoru Liburnije***

***Graf 1.*** *Intervencije po mjesecima za period od 1.siječnja do 31. prosinca 2024.*

***Graf 2.*** *Intervencije po JLS za period od 1. siječnja do 31. prosinca 2024. godine*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **JLS** | **Požar otvorenog prostora** | **Požar prijevoznog sredstva** | **Požar na/u objektu** | **Tehnička na/u objektu** | **Tehnička na otvorenom** | **Tehnička u prometu** | **Tehnička - spašavanje ljudi** | **Tehnička - spašavanje životinja** | **Izvid** | **UKUPNO** |
| Opatija | 28 | 7 | 12 | 49 | 49 | 6 | 38 | 13 | 30 | **232** |
| **Matulji** | **25** | **7** | **14** | **22** | **32** | **3** | **6** | **5** | **15** | **129** |
| Lovran | 5 |  | 2 | 8 | 8 | 1 | 10 | 5 | 8 | **47** |
| M. Draga | 1 |  | 3 | 2 | 2 |  | 2 | 3 | 1 | **14** |
| Ostalo | 1 |  |  |  |  |  |  |  |  | **1** |
| **Ukupno:** | **60** | **14** | **31** | **81** | **91** | **10** | **56** | **26** | **54** | **423** |

***Tablica 3****. Intervencije po vrstama i po jedinicama lokalne samouprave tijekom 2024. godine*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Mjesec** | **Požar otvorenog prostora** | **Požar prijevoznog sredstva** | **Požar na/u objektu** | **Tehnička na/u objektu** | **Tehnička na otvorenom** | **Tehnička u prometu** | **Tehnička - spašavanje ljudi** | **Tehnička - spašavanje životinja** | **Izvid** |
| Siječanj | 3 |  | 4 | 2 |  |  |  |  | 2 |
| Veljača | 2 |  | 2 | 3 | 2 |  |  |  |  |
| Ožujak | 3 |  |  | 2 | 1 |  |  |  | 2 |
| Travanj | 1 | 1 | 1 |  | 1 |  |  |  | 3 |
| Svibanj | 2 |  |  | 1 |  |  | 1 | 1 |  |
| Lipanj | 3 |  |  | 2 |  | 1 |  | 4 | 2 |
| Srpanj | 2 | 1 |  | 3 | 13 |  |  |  | 1 |
| Kolovoz | 1 | 2 | 1 |  | 8 |  |  |  |  |
| Rujan | 3 | 1 |  | 3 |  |  |  |  | 1 |
| Listopad | 2 | 2 | 1 | 4 | 3 | 1 | 2 |  | 1 |
| Studeni | 1 |  |  | 2 | 1 | 1 | 2 |  | 3 |
| Prosinac | 2 |  | 5 |  | 3 |  | 1 |  |  |
| **Ukupno:** | **25** | **7** | **14** | **22** | **32** | **3** | **6** | **5** | **15** |
| **46** | | | **68** | | | | |
| **129** | | | | | | | | |

***Tablica 4.*** *Intervencije mjesečno, po vrstama u 2024. godini na području općine Matulji*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| JLS | 2015. | 2016. | 2017. | 2018. | 2019. | 2020. | 2021. | 2022. | 2023. | **2024.** |
| Opatija | 187 | 167 | 240 | 210 | 217 | 175 | 135 | 192 | 318 | 232 |
| **Matulji** | **86** | **93** | **126** | **82** | **96** | **97** | **80** | **106** | **129** | **129** |
| Lovran | 51 | 49 | 57 | 33 | 53 | 35 | 27 | 53 | 75 | **47** |
| M. Draga | 20 | 13 | 23 | 22 | 21 | 15 | 16 | 23 | 18 | **14** |
| Ostale | 8 | 5 | 16 | 4 | 6 | 2 | 2 | 6 | 5 | **1** |
| **Ukupno:** | 352 | 327 | 462 | 351 | 393 | 324 | 260 | 380 | 574 | **423** |

***Tablica 5.*** *Desetogodišnja statistika intervencija po jedinici lokalne samouprave*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Godina | | | | | | | | | |
| Vrsta int. | 2015. | 2016. | 2017. | 2018. | 2019. | 2020. | 2021. | 2022. | 2023. | **2024.** |
| Požar otvorenog prostora | 82 | 45 | 82 | 34 | 66 | 42 | 35 | 76 | 38 | **60** |
| Požar prijevoz.  sredstva | 12 | 9 | 10 | 10 | 10 | 11 | 9 | 8 | 9 | **14** |
| Požar na/u objektu | 60 | 45 | 41 | 37 | 40 | 35 | 38 | 41 | 28 | **31** |
| Tehnička int. na/u objektu | 27 | 51 | 54 | 57 | 55 | 50 | 48 | 66 | 141 | **81** |
| Tehnička int. na otvorenom | 37 | 35 | 97 | 63 | 66 | 59 | 27 | 61 | 208 | **91** |
| Tehnička int. u prometu | 29 | 23 | 14 | 22 | 13 | 9 | 17 | 14 | 12 | **10** |
| Teh. spašavanje ljudi/životinja | 43 | 63 | 53 | 52 | 64 | 54 | 43 | 53 | 61 | **82** |
| Izvid | 62 | 56 | 111 | 76 | 79 | 64 | 43 | 61 | 77 | **54** |
| **Ukupan broj intervencija** | 352 | 327 | 462 | 351 | 393 | 324 | 260 | 380 | 574 | **423** |

***Tablica 6.*** *Desetogodišnja statistika broja intervencija po vrstama intervencija*

|  |  |  |  |  |  |  |
| --- | --- | --- | --- | --- | --- | --- |
| **Godina** | **Opatija** | **Matulji** | **Lovran** | **Mošćenička Draga** | **Ostalo/**  **dislokacija** | **Ukupno intervencija** |
| 2015. | 187 | 86 | 51 | 20 | 8 | 352 |
| 2016. | 167 | 93 | 49 | 13 | 5 | 327 |
| 2017. | 240 | 126 | 57 | 23 | 16 | 462 |
| 2018. | 210 | 82 | 33 | 22 | 4 | 351 |
| 2019. | 217 | 96 | 53 | 21 | 6 | 393 |
| 2020. | 175 | 97 | 35 | 15 | 2 | 324 |
| 2021. | 135 | 80 | 27 | 16 | 2 | 260 |
| 2022. | 193 | 105 | 53 | 23 | 6 | 380 |
| 2023. | 347 | 129 | 75 | 18 | 5 | 574 |
| **2024.** | **232** | **129** | **47** | **14** | **1** | **423** |
| **Ukupno:** | **2103** | **1023** | **480** | **185** | **55** | **3846** |

***Tablica 7.*** *Desetogodišnja statistika broja intervencija po jedinicama lokalne samouprave*

**4. OSTALE AKTIVNOSTI**

Pregled ostalih aktivnosti provedenih u 2024. godini :

* Sudjelovanje u organizaciji i provedbi društvenih i sportskih manifestacija
* Provedeno osposobljavanje i usavršavanje vatrogasnih kadrova
* Provedene praktične, kondicijske i tjelesne vježbe
* Donesen Financijski plan i Godišnji program rada
* Redovito je provjeravano stanje ispravnosti postojeće opreme i vozila
* Redovito su održavani sastanci zapovjedništva
* Obilježen je prigodno dan Sv. Florijana, zaštitnika vatrogastva
* Obavljeni su redovni liječnički pregledi operativnih članova
* Osigurani su svi članovi za slučaj nezgode
* Redovito čišćenje spremišta i garaža te održavanje opreme i vozila
* Rad na promociji vatrogasne službe i primanje novih članova u DVD.

Općina Matulji, dužna je izvršiti usklađivanje svih podataka i odrednica iz važećih planova zaštite od požara te organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone na kojima je potrebno:

* razmotriti stanje zaštite od požara na području općine Matulji i usvojiti Plan rada za tekuću požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
* predložiti usvajanje Plana operativne provedbe Programa aktivnosti na području općine Matulji
* predložiti usvajanje Plana aktivnog uključenja svih subjekata zaštite od požara na području općine Matulji, vodeći računa o uskladbi s Planom angažiranja vatrogasnih snaga na području Primorsko-goranske županije,
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne novine” broj 25/01), te izvješće o istome dostaviti nadležnoj vatrogasnoj zajednici
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19).
* izvješća (zapisnici) i radni materijali sa svakog održanog Stožera civilne zaštite općine Matulji obavezno se dostavljaju nadležnoj VZ PGŽ – županijskom vatrogasnom zapovjedniku i Područnom uredu CZ Rijeka.

**5. FINANCIRANJE**

Sukladno Zakonu o vatrogastvu („Narodne novine“, broj 125/19, 114/22), sredstva za financiranje vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica, osiguravaju se u proračunu jedinice lokalne samouprave čije područje pokrivaju. Općina Matulji je u 2024. za potrebe zaštite od požara iz proračuna izdvojila 513.910,74 eura.

**6. ZAKLJUČAK**

Zakonska je obveza čelništva jedinice lokalne samouprave skrbiti o potrebama i interesima građana na svom području za organiziranjem učinkovite protupožarne zaštite. Jedan od segmenta protupožarne zaštite je organiziranje vatrogasnih postrojbi, koje su stručno osposobljenje u provedbi protupožarne preventive, gašenju požara, spašavanju ljudi i imovine ugroženih požarom i eksplozijom te pružanju tehničke pomoći u nezgodama, ekološkim i drugim nesrećama.

Stanje zaštite od požara na području općine Matulji je zadovoljavajuće, a kako bi se to i održalo i dalje je potrebno redovito usklađivati Procjene ugroženosti s možebitnim promjenama na terenu te provoditi stalnu edukaciju stanovništva o opasnostima nastanka požara, kao i preventivnim djelovanju.

S ciljem podizanja operativne spremnosti vatrogasnih čimbenika, potrebno je kontinuirano provoditi osposobljavanje i usavršavanje pripadnika istih te pristupiti nabavci nove opreme i sredstava kao i održavanju postojeće, kao i sustavno raditi na uključivanju što većeg broja mladih u vatrogasne postrojbe.